Työjärjestyksen malli - Neuvoston päätös 1999/468/EY - … komitean työjärjestys



Virallinen lehti nro C 038 , 06/02/2001 s. 0003 - 0005



Työjärjestyksen malli - Neuvoston päätös 1999/468/EY ... komitean työjärjestys (2001/C 38/03) ... KOMITEA (komitean nimi), joka ottaa huomioon [viittaus neuvoston säädökseen, jolla komitea on perustettu](1), ON VAHVISTANUT TYÖJÄRJESTYKSENSÄ KOMISSION (hyväksymispäivämäärä)(2) HYVÄKSYMÄN TYÖJÄRJESTYKSEN MALLIN POHJALTA: 1 artikla Koollekutsuminen 1. Komitean kutsuu koolle sen puheenjohtaja joko omasta aloitteestaan tai jos komitean jäsenten yksinkertainen enemmistö pyytää sitä. 2. Komitea voi kutsua koolle yhteisiä kokouksia muiden komiteoiden kanssa asioissa, jotka liittyvät niiden toimivaltaan(3). 2 artikla Esityslista 1. Puheenjohtaja laatii kokouksen esityslistan ja antaa sen komitean hyväksyttäväksi. 2. Kokouksen esityslistassa erotetaan toisistaan: a) sellaiset toteutettavia toimenpiteitä koskevat ehdotukset, joista pyydetään komitealta lausuntoa ... ... artiklan ... kohdassa säädetyn (neuvoa-antavan/hallinto/sääntely) menettelyn mukaisesti(4)(5); b) muut komitealle tiedoksi tai keskustelua varten joko puheenjohtajan aloitteesta tai komitean jäsenen kirjallisesta pyynnöstä (, tai ... ... artiklan ... kohdan säännösten mukaisesti)(6) toimitetut kysymykset.. 3 artikla Tiedoksiantaminen komitean jäsenille 1. Puheenjohtaja toimittaa kokouskutsun, kokouksen esityslistan, sellaisia toimenpiteitä koskevat ehdotukset, joista pyydetään komitealta lausuntoa, ja kaikki muut valmisteluasiakirjat komitean jäsenille 13 artiklan 2 kohdan mukaisesti yleensä viimeistään 14 vuorokautta ennen kokouspäivää(7). 2. Kiireellisissä tapauksissa ja päätösten koskiessa välittömästi sovellettavia toimenpiteitä puheenjohtaja voi komitean jäsenen pyynnöstä tai omasta aloitteestaan lyhentää edellisessä kohdassa tarkoitettua toimittamiselle asetettua määräaikaa viiteen vuorokauteen ennen kokouspäivää(8). 3. Puheenjohtaja voi äärimmäisen kiireellisissä tapauksissa(9) poiketa 1 ja 2 kohdassa tarkoitetuista määräajoista. Ehdotukselle sisällyttää jokin asiakysymys käynnissä olevan kokouksen esityslistalle on saatava komitean jäsenten yksinkertaisen enemmistön hyväksyntä. 4 artikla Euroopan parlamentille tiedottaminen 1. Komissio toimittaa esityslistan ja Euroopan yhteisön perustamissopimuksen 251 artiklassa tarkoitetulla menettelyllä annettujen säädösten täytäntöönpanotoimia koskevat komitealle jätetyt ehdotukset tiedoksi Euroopan parlamentille samassa määräajassa ja samoin edellytyksin kuin pysyviin edustustoihin. 2. Komissio toimittaa äänestysten yleiset tulokset, 12 artiklassa tarkoitetun läsnäololuettelon sekä 11 artiklan 2 kohdassa tarkoitetun yhteenvedon kokouspöytäkirjasta Euroopan parlamentille 14 vuorokauden kuluessa komitean kustakin kokouksesta. 5 artikla Komitean lausunnot 1. Neuvoa-antavaan menettelyyn liittyvissä äänestyksissä äänestyksen tulos määräytyy komitean jäsenten yksinkertaisella enemmistöllä. Kun komitean lausuntoa pyydetään hallinto- tai sääntelymenettelyn puitteissa, lausunto annetaan Euroopan yhteisön perustamissopimuksen 205 artiklan 2 kohdassa määrätyllä enemmistöllä. 2. Puheenjohtaja voi siirtää omasta aloitteestaan tai komitean jäsenen pyynnöstä jotakin esityslistan kohtaa koskevan äänestyksen kokouksen loppuun tai johonkin myöhempään kokoukseen, - jos esityksen sisältöä muutetaan kokouksen aikana,l - jos esityksen teksti on toimitettu komitealle kokouksen aikana, - jos kokouksen esityslistalle on otettu uusi asia 3 artiklan 3 kohdan mukaisesti. Erityisen hankalissa tapauksissa puheenjohtaja voi jatkaa kokousta seuraavaan päivään. 3. Komitean jäsenen pyynnöstä äänestystä ei järjestetä, jos johonkin esityslistan kohtaan liittyviä asiakirjoja ei ole toimitettu 3 artiklan 1 ja 2 kohdassa tarkoitetuissa määräajoissa. Komitea voi kuitenkin puheenjohtajan ehdotuksesta tai jäsenen pyynnöstä päättää jäsentensä yksinkertaisella enemmistöllä pitää asian esityslistalla, mikäli aiheen kiireellisyys sitä edellyttää. 4. Jos komitea ei ole antanut lausuntoa puheenjohtajan asettamassa määräajassa, puheenjohtaja voi kiireellisiä tapauksia lukuun ottamatta pidentää kyseistä määräaikaa enintään seuraavan kokouksen loppuun. Tarvittaessa voidaan käyttää tämän työjärjestyksen 9 artiklassa tarkoitettua kirjallista menettelyä. 6 artikla Edustajat ja päätösvaltaisuus 1. Kunkin jäsenvaltion valtuuskuntaa pidetään pidetään yhtenä komitean jäsenenä. Kunkin jäsenvaltion edustajien määrä on rajoitettu yhteen henkilöön. Puheenjohtajan luvalla valtuuskuntiin voi liittyä asiantuntijoita kyseisen jäsenvaltion kustannuksella. 2. Jäsenvaltion valtuuskunta voi tarvittaessa edustaa enintään yhtä muuta jäsenvaltiota. Sen jäsenvaltion pysyvä edustusto, jota toisen jäsenvaltion edustajat edustavat, ilmoittaa asiasta puheenjohtajalle kirjallisesti. 3. Komitean päätösvaltaisuuden edellyttämä jäsenmäärä työjärjestyksen 2 artiklan 2 kohdan a alakohdassa tarkoitettuihin toimenpide-ehdotuksiin liittyvissä ratkaisuissa on sama kuin lausunnon antamiselle asetettu enemmistö. 7 artikla Työryhmät 1. Komitea voi perustaa tiettyjä erityiskysymyksiä käsitteleviä työryhmiä. Työryhmien puheenjohtajana on komission edustaja. 2. Työryhmien on raportoitava toiminnastaan komitealle. Ne voivat tätä varten nimetä esittelijän. 8 artikla Ulkopuolisten henkilöiden pääsy kokouksiin 1. Puheenjohtaja voi jäsenen pyynnöstä tai omasta aloitteestaan päättää asiantuntijoiden kuulemisesta yksittäisten kohtien osalta. 2. (Kyseessä olevan yhteisön ulkopuolisen valtion tai järjestön) edustajat kutsutaan komitean kokouksiin (neuvoston säädöksen, yhteisön solmiman sopimuksen, assosiaationeuvoston päätöksen tai muun perusteena olevan säädöksen, jossa säädetään tarkkailijoiden läsnäolosta,) mukaisesti. 3. Yhteisön ulkopuolisten valtioiden tai tahojen asiantuntijat ja edustajat eivät ole läsnä komitean äänestyksissä eivätkä osallistu niihin. 9 artikla Kirjallinen menettely 1. Tarvittaessa komitean lausunto voidaan perustelluissa tapauksissa saada noudattaen kirjallista menettelyä. Tätä tarkoitusta varten puheenjohtaja toimittaa 13 artiklan 2 kohdassa määrätyllä tavalla komitean jäsenille toimenpiteitä koskevan ehdotuksen, josta komitealta pyydetään lausuntoa. Jäsenen, joka ei ole tiedoksiannossa asetetussa määräajassa ilmoittanut vastustavansa ehdotusta tai haluavansa pidättäytyä antamasta lausuntoa toimenpiteitä koskevasta ehdotuksesta, katsotaan kannattavan ehdotusta. Kyseisen määräajan on oltava vähintään 14 vuorokautta. Äärimmäisen kiireellisissä tapauksissa sovelletaan 3 artiklan 2 ja 3 kohdassa tarkoitettuja määräaikoja. 2. Jos komitean jäsen pyytää, että toimenpiteitä koskeva ehdotus käsitellään komitean kokouksessa, ehdotusta koskeva kirjallinen menettely päätetään tuloksettomana. Puheenjohtaja kutsuu komitean koolle mahdollisimman pian. 10 artikla Sihteeristö Komission yksiköt vastaavat komitean ja tämän työjärjestyksen 7 artiklan mukaisesti mahdollisesti perustettujen työryhmien sihteeristöstä. 11 artikla Kokousten pöytäkirjat ja yhteenvedot kokouspöytäkirjoista 1. Kustakin kokouksesta laaditaan puheenjohtajan vastuulla pöytäkirja, johon sisältyvät erityisesti tämän työjärjestyksen 2 artiklan 2 kohdan a alakohdassa tarkoitetuista toimenpide-ehdotuksista annetut lausunnot sekä tarvittaessa 2 artiklan 2 kohdan b alakohdassa tarkoitettuja kysymyksiä koskevat lausunnot. Lausuntoteksti esitetään erillisenä liitteenä. Pöytäkirjat toimitetaan komitean jäsenille 15 työpäivän kuluessa. Komitean jäsenet tomittavat mahdolliset huomautuksensa puheenjohtajalle kirjallisesti. Niistä ilmoitetaan komitealle. Jos huomautukset aiheuttavat erimielisyyksiä, ehdotetuista muutoksista keskustellaan seuraavassa komiteassa. Jos erimielisyyksiin ei löydetä ratkaisua, muutosehdotus lisätään pöytäkirjan liitteeksi. 2. Puheenjohtaja vastaa siitä, että kokouksen pöytäkirjasta laaditaan Euroopan parlamentille yhteenveto, jossa kerrotaan tiivistetysti kaikista esityslistalle otetuista asioista sekä komitealle esitetyistä toimenpide-ehdotuksista käytyjen äänestysten tulokset. Tässä yhteenvedossa ei mainita yksittäisten jäsenvaltioiden kantaa asioista komiteassa käydyissä keskusteluissa. 12 artikla Läsnäololuettelo 1. Puheenjohtaja laatii jokaisessa kokouksessa läsnäololuettelon, jossa mainitaan mitä viranomaistahoa tai elintä jäsenvaltioiden nimittämät jäsenet edustavat. 2. Jokainen jäsen, jonka osallistuminen komitean työhön voisi johtaa eturistiriitaan jonkin tietyn esityslistan kohdan osalta, on kokouksen alussa velvollinen ilmoittamaan asiasta puheenjohtajalle. Valtuuskuntien jäsenet, jotka eivät edusta jsenvaltion viranomaistahoa tai elintä, allekirjoittavat ilmoituksen, jossa he vahvistavat, ettei osallistuminen komitean työskentelyyn aiheuta heille eturistiriitoja. Mikäli tällaisia eturistiriitoja ilmenee, kyseisen jäsenen on puheenjohtajan pyynnöstä pidättäydyttävä osallistumasta kyseisten esityslistan kohtien käsittelyyn. 13 artikla Kirjeenvaihto 1. Komiteaa koskeva kirjeenvaihto lähetetään komissioon komitean puheenjohtajalle osoitettuna. 2. Komitean jäsenille osoitettu kirjeenvaihto toimitetaan pysyville edustustoille, mahdollisuuksien mukaan sähköisesti. Jäljennökset kirjeenvaihdosta osoitetaan jäsenvaltion pyynnöstä suoraan jäsenvaltion nimeämälle henkilölle. 14 artikla Avoimuus 1. Komitean asiakirjojen julkista saatavuutta koskevat samat periaatteet ja edellytykset kuin komission asiakirjojen julkista saatavuutta. Komissio päättää näin ollen komitean asiakirjojen julkista saatavuutta koskevista pyynnöistä. 2. Asioiden käsittely komiteassa on luottamuksellista. (1) EYVL L ... (2) EYVL L ... (3) Sen mukaisesti, mitä asiasta säädetään perusteen olevassa säädöksessä. (4) EYVL L ... (5) Kun komiteen on annettava lausuntoja useiden komiteamenettelyiden mukaisesti tai kun perusteena olevassa säädöksessä säädetään komitean kuulemisesta komiteamenettelyistä poikkeavalla tavalla, tämä kohta on toistettava antamalla asianmukaiset viittaukset kyseisessä tapauksessa perusteen oleviin säännöksiin. (6) EYVL L ... (7) Määräaikaa voidaan lyhentää, kun nopeita toimia pyydetään tietyllä alalla säännönmukaisesti ja kun toimenpiteitä on sovellettava välittömästi. (8) Määräaikaa voidaan lyhentää, kun nopeita toimia pyydetään tietyllä alalla säännönmukaisesti ja kun toimenpiteitä on sovellettava välittömästi. (9) Erityisesti silloin, kun ihmisten tai eläinten terveys on uhattuna.